På Hermesvej i Støvring blev der begået indbrud i en virksomhed, hvor tyvene efterfølgende stak af med flere fladskærme. Beløbet er endnu ikke gjort op efter indbruddet, der skete mellem 16.00 og 01.00 mandag. Natten til tirsdag klokken 02.35 gik alarmen på Færgekroen i Hirtshals på Nørregade. Her var en ukendt person trængt ind på værtshuset og stak af med mønter og cigaretter. Det oplyser vagtchef Frank Liltorp hos Nordjyllands Politi.
Natten til tirsdag skete flere indbrud i Nordjylland. I Støvring rendte tyve med flere fladskærme og i Hirtshals blev der snuppet cigaretter og småmønter fra den lokale kro